Document ID: /roh_data/filtered/fineweb-2-filterrobots_roh.jsonl.gz/44472

Il Bike Marathon Lumnezia Sursaissa porscha in traget da velo da 40 km e 1680 m differenza d'altezia. Ils bikers san buca mo guder la sfida sportiva mobein il medem mument era ina pista varionta en ina bellezia cuntrada muntagnarda. La zona da partenza e d’arrivada sesanflan a Lumbrein.
La cuorsa ei part dil Bike Cup dalla Svizra Orientala ed astga mintg'onn puspei beneventar in grond diember da participonts dall'entira Svizra. L’occurrenza vegn organisada dil comité d’organisaziun Bike Marathon Lumnezia en collaboraziun cull’uniun da sport Lumbrein.